Sveučilište obrane i sigurnosti „Dr. Franjo Tuđman” najavljuje:

**2025 DEFENSE AND SECURITY CONFERENCE (DSC 2025)**

**Poziv na prijavu sažetaka
*Call for Papers***

Sveučilište obrane i sigurnosti „Dr. Franjo Tuđman“ sa zadovoljstvom najavljuje međunarodnu i multidisciplinarnu konferenciju ***2025 Defense and Security Conference*** (DSC 2025) koja će biti održana u Zagrebu 4. i 5. travnja 2025. Konferencija je namijenjena stručnjacima, znanstvenicima, nastavnicima i studentima te pruža priliku za znanstvenu raspravu i predstavljanje najnovijih trendova, istraživanja, iskustava i izazova na području obrane i sigurnosti.

Pozivamo vas da sažetke radova predate do 14. listopada 2024. godine, a radove do 14. veljače 2025. Autori će biti obaviješteni o prihvaćanju radova do 14. ožujka 2025. godine.

**TEME**

Prijavljeni radovi trebaju biti napisani na engleskome jeziku te trebaju obuhvaćati teorijske, metodološke ili empirijske aspekte povezane s jednom ili više tema raspisanih kroz tri glavne tematske cjeline Konferencije.

Tematske cjeline nadolazeće DSC 2025 konferencije su:

1. Strateški koncepti (*Strategic Concepts*)
2. Disruptivne tehnologije i ratovanje (*Disruptive Technologies and Warfare*)
3. Ekonomija obrane (*Defense Economics*)

**SMJERNICE ZA PREDAJU**

Sažeci duljine do 300 riječi trebaju biti napisani na engleskom jeziku, a prilažu se i u Word (*Word-compatible*) i u PDF formatu. Radovi ne smiju biti prethodno objavljeni niti smiju biti u postupku recenzije za bilo koju drugu konferenciju ili publikaciju.

Sažetke i radove je potrebno napisati u Predlošku za sažetke (*Abstract Template, Manuscript Template*) i u navedenom roku poslati na adresu: conference@sois-ft.hr

**OBJAVLJIVANJE I INDEKSIRANJE**

Kako bi prihvaćeni rad bio objavljen barem jedan od autora mora izvršiti registraciju do 1. ožujka 2025., a rad mora ispunjavati uvjete navedene u dokumentu *Call for Papers*.

Prihvaćeni i registrirani radovi bit će objavljeni u posebnim izdanjima znanstvenih časopisa Sveučilišta obrane i sigurnosti „Dr. Franjo Tuđman“.

**VAŽNI DATUMI:**

PREDAJA SAŽETKA: do 14. listopada 2024.
PREDAJA ZAVRŠNE VERZIJE RADA: do 14. veljače 2024.
OBAVIJEST O PRIHVAĆANJU RADA: 15. ožujka 2025.
PLAĆANJE REGISTRACIJE: do 14. ožujka 2025.

Detaljan opis procedura i uvjeta dostupan je u dokumentu ***Call for Papers***. Potičemo sve stručnjake, znanstvenike, nastavnike i studente na sudjelovanje na Konferenciji i jačanju prostora za raspravu o pitanjima obrane i sigurnosti, osobito u kontekstu aktualnih zbivanja u Europi i svijetu.

Za sve upite i informacije vezane uz *2025 Defense and Security Conference* obratite se na adresu e-pošte: **conference@sois-ft.hr**